CYNGOR CYMUNED LLANBERIS

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**COFNODION CYFARFOD MIS EBRILL 2019:**

Cofnodion Cyfarfod y Cyngor a gynhaliwyd yn Y Ganolfan, Llanberis, nos Fercher y 10fed o Ebrill am

7.00 y.h.

**1 PRESENNOL ac YMDDIHEURIADAU:**

***Ward Padarn:*** Nicola Brown, Gwilym Evans, Bethan Holding (Cadeirydd), Heather Lyn Jones, Cyng. Kevin Morris Jones, Helen Sharp, Trystan Thomas

***Ward Peris:*** Iola Owen. Hefyd yn bresennol: Dei Tomos (Clerc).

***Ymddiheuriadau:*** Olwen Gwilym, Rhys ap Gwilym.

**2 DATGAN BUDDIANT:**

Cofnodir, os yn berthnasol, o dan wahanol benawdau.

**3 CADARNHAU COFNODION:**

Cadarnhawyd cofnodion cyfarfod nos Fercher y 13eg o Fawrth 2019 fel rhai cywir ac fe’u harwyddwyd gan y Cadeirydd. Cynnig ac eilio: IO / BH.

**4 MATERION YN CODI O’R COFNODION:**

***1. Y Fynwent:***

Cwblhawyd ail adeiladu ail ran wal derfyn y Fynwent. Soniwyd fod nifer wedi sylwi ar safon uchel y gwaith.

***2. Dŵr:***

Nodwyd fod amryw o dyllau ar y brif ffordd a grewyd gan lifogydd wedi eu llenwi ac fod yna beth gwaith wedi ei wneud gan Gyngor Gwynedd (CG) ger Gardda Bach ac roedd cwterydd wedi eu gwagio.

***3. Lôn Las Peris:***

Cwblhawyd y gwaith o roi wyneb newydd ar y llwybr gan CG, ac roedd canmoliaeth i’r gwaith.

***4. Cau Gwasanaethau Ysbyty Gwynedd:***

Adroddwyd fod llythyr wedi ei anfon oddi wrth y Cadeirydd at nifer o bobl (Vaughan Gething yr Ysgrifennydd Iechyd, Mark Polin, Cadeirydd Bwrdd Iechyd Prifysgol Betsi Cadwaladr a Gary Doherty, Prif Weithredwr y Bwrdd) mewn perthynas a’r bwriad i gau yr Uned Fasgwlar yn YG a symud y gwasanaeth i Ysbyty Glan Clwyd. Anfonwyd copïau hefyd ar yr Aelod Seneddol a’r Aelod Cynulliad lleol.

***5. Graean a Halen:***

Adroddwyd nad oedd CG wedi llenwi’r biniau halen. Dyma’r ail dro iddynt fethu cyflenwi yn ôl y galw. Gwnaed yr archeb ar ebost i’r Ganolfan ‘Galw Gwynedd’ ar y 14eg o Chwefror. Gofynnwyd am ddyddiad llenwi ac am anfoneb cyn diwedd Mawrth. Ddaeth dim gair.

***6. Digwyddiadau:***

Cafwyd y rhestr o ddigwyddiadau mawr a oedd i’w cynnal yn y pentref dros yr haf gan KMJ ac fe’i rhoddwyd ar ebost i’r aelodau.

***7. Coed Doctor:***

Mae’r giat yn dal heb ei thrwsio.

**5 MATERION ERAILL:**

***1. Gwêl y Chwarel:***

Adroddwyd fod tunelli lawer o bridd a cherrig wedi ei symud ar y safle. Mynegwyd pryder y gallai hyn effeithio ar ddŵr wyneb ac achosi llifogydd eto. Holwyd a ellid gofyn a oedd y symud yma yn rhan o’r hyn a ganiatawyd o dan y cynllun i godi’r tai.

***2. Y Pabi Coch a Sul y Cofio:***

Gofynnwyd a fyddai’r Cyngor hwn yn fodlon cymeryd cyfrifoldeb am ddosbarthu blychau gwerthu’r Pabi ar gyfer Sul y Cofio, a chasglu’r arian wedyn o’r siopau. Cytunwyd i wneud hynny ar gyfer Llanberis gyda’r Clerc yn trefnu rota o blith y cynghorwyr i wneud y gwaith. Cytunodd y Clerc i gysylltu a’r trefnydd ardal sy’n byw yn Rhosgadfan.

***1/3***

***3. Dyfodol Coed Doctor:***

Penderfynwyd cynnal cyfarfod cyhoeddus i drafod dyfodol y safle ar y 15fed o Fai am 7yh yn Neuadd Fach, Y Ganolfan, yn ddibynol ar bresenoldeb Bob Griffiths o CG.

***4. Ffordd Capel Coch:***

Cafwyd adroddiad am ddigwyddiad lle bu ond y dim i wraig oedranus a’i merch gael eu taro gan feiciwr yn gyrru’n wyllt i lawr Ffordd Capel Coch. Penderfynwyd anfon gair at CG i holi a ellir gosod arwydd i rybuddio beicwyr rhag peryglu bywydau.

***5. Plac ar y Cleddyf:***

Gofynwyd pam nad oes unrhyw eglurhad o ‘be ydi o’ wrth droed y Cleddyf.

**6 GOHEBIAETH:**

***1. HSBC:***

Mae’r Banc wedi bod fel pla yn mynnu fod yn rhaid cysylltu i gadarnhau maylion y Cyngor. Oni fydd cydymffurfio mae’r Banc yn bygwth cau’r cyfrif.

***2. Cymdeithas Prif swyddogion Cynllunio Cymru:***

Mae’r Gymdeithas yn cynnal arolwg o gwsmeriaid y gwasanaeth cynllunio, ac yn holi Clercod am eu profiad o weithio gyda’r gwasanaethau cynllunio yn yr Awdurdodau Lleol.

***3. CG - Cau Ffordd:***

Rhybudd o’r bwriad i gau ffordd A4086 rhwng 9yb a 12.15yp dydd Sadwrn y 18fed o Fai eleni rhwng Maes Parcio y Parc Cenedlaethol (APCE), Nantperis a Phenygwryd ar gyfer Treiathalon Slateman 2019.

***4. DAC Beachcroft:***

Nodyn i’r cwmni lwyddo i gael £100 o ad-daliad i’r Cyngor ar ôl i arwydd Croeso Nantperis gael ei ddifrodi ym Mwlch Llanberis. Roedd y can punt cyntaf o’r hawliant yswiriant wedi ei dalu gan y Cyngor.

***5. Seafarers UK:***

Cais gan yr elusen uchod i’r Cyngor gwhwfan y ‘lluman coch’ baner y Llynges Fasnach ar Fedi’r 3ydd, Diwrnod y Llynges Fasnach, ar bolyn neu adeilad dinesig. Penderfynwyd nad oedd hynny yn addas.

***6. Llythyrau Diolch:***Nodwyd fod nifer o elusennau wedi anfon llythyrau diolch ar ôl derbyn cyfraniad ariannol o’r Gronfa Mân Daliadau.

**7 CYNLLUNIO:**

**Cyngor Gwynedd**

**• C19/0243/15/LL** -*estyniadau, newidiadau a codi modurdy newydd -* Tyddyn Charles, Ffordd yr Eglwys, Llanberis - teimlo fod hwn yn estyniad llawer rhy fawr i’r safle. Dywedwyd fod lle i gredu mai ty haf/gwyliau oedd hwn ac nid preswylfa barhaol.

**• C19/0292/15/LL** *- codi cerflun 2 medr o uchder ger Llyn Padarn -* Bandstand, Llanberis - gwrthwynebu, does dim pwrpas o gwbl i hwn, ac anaddas i’r lleoliad. Mae’n drueni na fu i’r rhai sy’n gwneud y cais ymgynghori gyda’r Cyngor lleol cyn ei gyflwyno. Mae cryn wrthwynebiad i’r syniad a nifer o’r farn fod hwn yn rywbeth arall, fel y Cleddyf yn ychwanegiad at atyniadau ymwelwyr Llanberis, fel tae dim digon yma’n barod.

**• C19/0297/15/LL -** *addasu fflat llawr isaf i 2 fflat**hunan-gynhaliol -* Capel Preswylfa, Stryd Newton, Llanberis - dim sylw.

**• C19/0324/15/LL** - *dymchwel yr estyniadau presennol yn y cefn a chodi estyniad newydd yn eu lle -* Meifod, Stryd Fawr, Llanberis - dim sylw.

**8 MATERION ARIANNOL:**

**a)** **Yn y Banc ar yr 28ain o Fawrth, 2019**

**Cyfrif Cyfredol**: £9,946.06 **Cyfrif Cadw**: £5,352.93

**b) Cadarnhawyd y taliadau canlynol:**

**CYFANSWM … … £896.57**

**c) Arian a dderbyniwyd rhwng 29/02/2019 a 28/03/2019:**

**CYFANSWM … … £630.82**

Cynnig ac eilio: TT / GE

**2/3**

**9. LLWYBRAU A’R FYNWENT:**

Nodwyd fod un o finiau’r Fynwent wedi diflannu, tybed a gafodd ei ddwyn; ac fod dau arall angen caeadau newydd.

Mae dwy garreg fedd ar eu cefnau a thyllau wedi ymddangos mewn un neu ddau o fannau. Ceisir darganfod perthnasau yr ymadawedig er mwyn ail godi’r cerrig.

Penderfynwyd ar bolisi ar gyfer cerrig coffa sy’n ansefydlog neu beryglus:
1. Wedi derbyn adroddiad neu ar ôl darganfod carreg felly, cysylltu a’r teulu a rhoi mis iddynt ymgymeryd a’r gwaith diogelu.

2. Rhoi postyn a rhywmo’r garreg wrtho fel ateb dros dro.

3. Os na adferir y garreg ei gosod i orwedd ar y llawr.

Cynnig ac eilio: GE / TT.

**10. CYFARFOD NESAF:**

Yn Y Ganolfan, Llanberis nos Fercher yr 8fed o Fai, 2019 am 7yh.

Arwyddwyd a chafwyd yn gywir…………………….................…........................................Cadeirydd

 Mai yr 8fed, 2019

Clerc ……………………….....…………………….......................Dyddiad …………………............................

***3/3***